En bygningsbrand hærger natten og morgenen til fredag i en ubeboet villa på Thistedvej vest for Vust. Det oplyser Nordjyllands Politi og Nordjyllands Beredskab på Twitter. I den forbindelse er Thistedvej spærret, og bilister opfordres derfor til at finde andre veje. Ifølge vagtchefen ved Nordjyllands Politi forventer beredskabet, at vejen vil være spærret frem til klokken 8. I løbet af natten er både en tankvogn, sprøjte fra Fjerritslev og en redningskran fra Beredskabsstyrelsen kaldt til stedet. Kranen er rekvireret, da tagkonstruktionen skal fjernes, hvilket stadig er i gang fredag morgen. Vagtchefen oplyser desuden, at det endnu er for tidligt at sige, hvordan der kan være gået brand i den ubeboede villa.

Referat:
På grund af en bygningsbrand på Thistedvej vest for Vust er vejen spærret. Ifølge beredskabet kan slukningsarbejdet og dermed afspærringen af vejen vare frem til fredag klokken 8.